OpenLLM-France/wikimedia huggingface dataset:
# Bernardo O'Higgins

Bernardo O'Higgins Riquelme (Xile, 20 d'agost de 1778 - Lima, 24 d'octubre de 1842) va ser un militar xilè. És considerat un dels Pares de la Pàtria xilena, va ser una de les figures militars fonamentals de la independència i el primer cap d'estat de Xile independent sota el títol de Director Suprem entre 1817 i 1823, quan va renunciar voluntàriament al càrrec per a evitar una guerra civil, exiliant-se al Perú fins a la seva mort.

## Biografia

Conegué a Richmond, on estudiava, a Francisco de Miranda (1799), qui el va guanya a la causa de la independència hispanoamericana i a les idees de la francmaçoneria. El 1810 (revolució de Santiago) s'aprestà a col·laborar amb la Junta que havia de governar Xile mentre durés el captiveri de Ferran VII. Designat diputat al congrés el 1811, O'Higgins fou nomenat vocal de la Junta, presidida per José Miguel Carrera Verdugo, qui va ser deposat al mateix temps que s'atorgava a O'Higgins el càrrec de general en cap de l'exèrcit (gener de 1814). La derrota de Membrillar davant els reialistes portà al tractat de Lircay, pel qual es reconeixia l'autoritat reial. Aquest tractat causà gran descontentament entre els patriotes xilens, la qual cosa fou aprofitada pels germans Carrera Verdugo per a galvanitzar l'oposició al seu voltant. Enfrontats a O'Higgins, el venceren a la batalla de Maipó, però l'arribada de noves tropes reialistes determinà la reconciliació (abraçada del riu Maipó). Iniciada la restauració espanyola, O'Higgins s'incorporà a Mendoza a l'exèrcit dels Andes que San Martín organitzava (1816). El 1817 reinicià la reconquesta xilena amb la victòria de Chacabuco (febrer de 1817) i va ser nomenat director suprem. Després de la declaració d'independència a Talca (febrer de 1818), O'Higgins i San Martín foren derrotats a Chancharrayada (març de 1818) pels reialistes. Tot i estar ferit, O'Higgins participà en la decisiva confrontació de Maipú (abril de 1818), la qual assegurà definitivament la independència de Xile. Un cop ordenada l'execució d'importants independentistes (entre els quals els germans Juan José i José Luis Carrera Verdugo, l'abril de 1818), a l'agost de 1818 feu aprovar una constitució dictatorial; durant la seva gestió política va rebre el suport de la noblesa i l'alta burgesia, que el varen abandonar quan abolí la noblesa i intentà suprimir els mayorazgos. A més, va haver d'afrontar la fallida de 1818. El maig d'aquell mateix any havia aconseguit desbandar l'armada espanyola del Pacífic, la qual cosa propicià la independència del Perú. La seva política de foment de les obres públiques i de l'educació nacional augmentaren la seva popularitat, però el 1821 començà el seu declivi polític, després de l'afusellament de José Miguel Carrera Verdugo. El descontentament popular esclatà en les sublevacions de Concepción i la Serena. Dimitit el gener de 1823, el substituí a l'agost Ramón Freire i ell fou desterrat al Perú, des d'on continuà exercint la seva influència a través del seu antic ministre Rodríguez Aldea.

## Vegeu també

* Pedro Ramón de Arriagada, militar xilè.
* Expedició llibertadora del Perú

## Referències

* ↑ Enciclopedia Universal Larousse, 2007.
# Martine Bertereau

Martine Bertereau, també coneguda com a baronessa de Beausoleil (França; c. 1590-Vincennes, França; c. 1642) va ser una pionera en enginyeria de mines i mineralogista francesa que va viatjar extensament per Europa a la recerca de jaciments minerals. Va examinar els llocs de centenars de mines potencials a França al servei del rei. Els seus escrits descriuen l'ús de varetes d'adivinació, així com molts consells científics i pràctics que va obtenir en gran part del llibre De architectura, escrit per l'arquitecte romà Vitruvi. Són una visió única de les habilitats artesanals involucrades en la mineria al segle xvii.

## Biografia

Martine Bertereau provenia d'una noble família francesa de Touraine que tradicionalment es dedicava a la mineria. Es va casar amb Jean de Chastelet, baró de Beausoleil i de Auffenbach, expert en mineria. Rodolf II, emperador del Sacre Imperi Romanogermànic, l'havia nomenat comissari general de les mines d'Hongria. Mentre el baró tenia aquesta posició, la parella va realitzar molts viatges visitant mines a Sud-amèrica, Hongria i Alemanya. Enric IV de França els va comissionar per inspeccionar el territori francès en 1626, amb la intenció de situar possibles mines i reviure la indústria minera del país. Van establir una base en Morlaix a Bretanya. La seva activitat va despertar sospites en el clergat provincial que els seus mètodes implicaven màgia i un sacerdot anomenat Touche-Grippé, va revisar al seu castell a la recerca de material incriminatori. No es van aixecar càrrecs, però tots dos es van veure obligats a abandonar França. Temps després serien convidats pel rei Luis XIII, per continuar amb el treball.
La baronessa va escriure dos informes sobre el seu treball, el primer, Véritable déclaration de découverte des mines et minières, es va publicar en 1632. El segon estava escrit en forma de poema dirigit al cardenal Richelieu, La restitution de pluton (1640), és realment una súplica perquè els paguin pel treball realitzat.
En aquesta obra busca defensar la seva posició inusual com a dona en la indústria minera. S'especula que la demanda de diners va fer que el govern actués en contra d'ells acusant-los de bruixeria. Jean de Chastelet va ser empresonat a la Bastilla i Martine i la seva filla major al castell de Vincennes. Tots dos van morir a la presó.

## Referències

* ↑ Kölbl-Ebert, Martina (2009): «How to Find Water: The State of the Art in the Early Seventeenth Century, Deduced From Writings of Martine de Bertereau (1632 and 1640)» (en inglés). Earth Sciences History. The History of Earth Sciences Society. 28(2):pp. 204-218
* ↑ Baring-Gould, S. (2004). Curiosities of Olden Times. Kessinger Publishing, p. 154, ISBN 0-7661-8235-5
* ↑ «Bertereau, Martine de Baronne de Beausoleil» (en inglés). Bibliography of Mineralogy. The Mineralogical Record. Consultado el 10 de febrero de 2018.
# Maça (malabarisme)

Una maça és un objecte utilitzat pels malabaristes, normalment en jocs de 3 o més o en combinació amb altres objectes com boles o anells. Una maça típica mesura entre 50 i 70 cm de llargada i té el centre de gravetat desplaçat cap a un extrem.
En l'antic Egipte ja s'usaven uns estris semblants a les maces. Eren només un pal de fusta amb un extrem més gruixut que l'altre.
Viccionari
# Maça

«Maça» té aquests significats:
* Maça (arma), arma o bastó cerimonial de mà consistent en un mànec i un capçal gruixut i pesant que serveix per ferir
* Maça (eina), eina manual formada per un mànec i un element de percussió usada per a colpejar eines de tall, assentar peces o altres tasques de percussió
* Maça (bola per música)
* Maça (llinatge), llinatge aragonès que formà diverses branques
* Maça (malabarisme), objecte utilitzat pels malabaristes
# Besedka Johnson

Besedka Johnson (5 d'octubre de 1925 – 4 d'abril de 2013) va ser una actriu estatunidenca i anteriorment empresària. La va descobrir un productor executiu mentre treballava a un YMCA de Hollywood quan tenia 85 anys. Va obtenir un dels personatges protagonistes de la seva única pel·lícula, la pel·lícula independent Starlet de l'any 2012, actuació per la qual va rebre excel·lents crítiques i diversos premis.

## Biografia

Nascuda amb el nom de Beatrice Vivian Divic a Detroit, Michigan, el 5 d'octubre de 1925, un dels dos fills de Milan i Frances Divic. Cap als 17 anys es va traslladar a Los Angeles per intentar fer una carrera de model. Al principi, durant els anys 60, el qual venia del nom d'una botiga de roba que tenia al Ventura Bulevard a Woodland Hills, Califòrnia. Posteriorment va obrir una altra botiga Besedka al Riverside Drive a North Hollywood, que va tancar l'any 1981.

## Mort

Va morir de les complicacions d'una intervenció per una infecció bacterial el 4 d'abril de 2013, al Glendale Memorial Hospital de Glendale, Califòrnia, a l'edat de 87 anys. Divorciada dos cops, li van sobreviure els seus tres fills del primer matrimoni i dos nets.

## Referències

* 1 2 3 4 Nelson, Valerie J. «Besedka Johnson dies at 87; discovered by Hollywood at age 85». Los Angeles Times, 10-04-2013 [Consulta: 2 maig 2013].
* 1 2 Yardley, William «Besedka Johnson, Late-Blooming Actress, Dies at 87». New York Times, 14-04-2013 [Consulta: 2 maig 2013].
# Batalla del Sambre

Batalla del Sambre té aquests significats:
* Batalla del Sabis (57 aC), episodi de la Guerra de les Gàl·lies
* Batalla del Sabis (54 aC), episodi de la Guerra de les Gàl·lies
* Batalla de Charleroi (1914), episodi de la I Guerra Mundial
* Batalla del Sambre (1918), episodi de la I Guerra Mundial
* Batalla del Sambre (1940), episodi de la II Guerra Mundial
# Beli Kliutx (Uliànovsk)

* Per a altres significats, vegeu «Beli Kliutx».
Beli Kliutx (en rus: Белый Ключ) és un poble de l'óblast d'Uliànovsk, a Rússia, que en el cens del 2010 tenia 2.330 habitants. Pertany al districte d'Uliànovsk.

## Referències

* ↑ «Численность населения Алнашского района в разрезе населённых пунктов на 1 января 2008 года». Алнашский районный Совет депутатов. Arxivat de l'original el 2012-04-11. [Consulta: 20 febrer 2010].
* ↑ «Селения Симбирского уезда. III. Ключищенская волость.». web.archive.org, 10-10-2010. Arxivat de l'original el 2010-10-10. [Consulta: 30 octubre 2019].
* ↑ Край Ильича: Памят.места [Ульяновска и обл.]/Редкол.: Н. А. Кузминский, М. Х. Валкин, Г.Н, Фёдоров. — 2-е изд.-Саратов: Приволж. кн. изд-во (Ульян. отд-ние), 1985. — с. 303.
# Beli Kliutx

«Beli Kliutx» té aquests significats:
* Beli Kliutx (Uliànovsk), localitat de l'óblast d'Uliànovsk, a Rússia
* Beli Kliutx (Saràtov), localitat de l'óblast de Saràtov, a Rússia
# Mas Blanc (Riudoms)

El Mas Blanc és una masia de Riudoms (Baix Camp) protegida com a Bé Cultural d'Interès Local.

## Descripció

El Mas Blanc (o Mas Blanch) se situa a la carretera TV-3142, coneguda com de la Sénia. Es tracta d'un conjunt de construccions entre les quals destaca el buc principal destinat a funcions d'habitatge. Aquesta construcció és de planta quadrangular, amb coberta a doble vessant amb el carener en perpendicular a la façana. Té diverses dependències annexes que han creat una planta en forma de L. La façana és completament arrebossada i emblanquinada, i destaca el ràfec, ressortint en tot el perímetre construït i format per una filera de teules i cornisa motllurada. Sobre el carener, coronant la façana, una espadanya d'un ull.

## Referències

* ↑ «Mas Blanc». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 octubre 2018].
# Mas Blanc (Ullà)

El Mas Blanc és un edifici del municipi d'Ullà al Baix Empordà. Està construït al cim d'un petit turó a les faldes del sud-est de la Muntanya d'Ullà. El cim del turó és de 41,2 msnm i el mas és desplaçat pocs metres cap a l'oest d'aquest a 31,2 msnm mentre que la plana als seus peus a uns 200 metres cap a l'est és poc més per sobre dels 10 msnm. El mas domina i denomina als paratges que l'envolten formats per feixes de pedra seca que antigament terraplenaven el vessant per al conreu, encara present, de l'olivera.
Josep Vert el relaciona amb el Celsianum esmentat en el diploma de dos de juny del 844 de Carles el Calb on reafirmava la donació de Carlemany d'aquest feu al bisbat de Girona En aquest indret hi ha un jaciment arqueològic descobert el 1975 que inclou restes del paleolític i de l'època romana, també hi ha restes d'un forn de calç Hi ha una pedrera ben a prop i visible des de bona part de la plana. Encara el 2006 es trobava en explotació. Tanmateix s'estan duent, però les primeres fases de la seva recuperació Tot i així el 2010 es dictà una sentència judicial que n'ordenava el tancament.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ Vert, Josep. «El poble d'Ullà a l'alta edat mitjana». Annals de l'Institut d'Estudis Gironins, Vol. XXXVIII, 1996-97 pàgs. 1531-35. [Consulta: 25 desembre 2010].
* ↑ «LA INVESTIGACIÓ ARQUEOLÒGICA AL MONTGRÍ: DADES MÉS IMPORTANTS». [Consulta: 25 desembre 2010].
* ↑ «Terraprims del Montgrí. Codi 33». Catàleg d'Espais d'Interés Natural i Paisatgístic de la Costa Brava. Diputació de Girona, Associació de Naturalistes de Girona, Fundació Territori i Paisatge. [Consulta: 25 desembre 2010].
* ↑ «PLA D'ORDENACIÓ URBANÍSTICA MUNICIPAL AJUNTAMENT D'ULLÀ» ( PDF) pàg. 135, 01-06-2006. [Consulta: 25 desembre 2010].
* ↑ Gestora de runes de la construcció, S.A. www.grc.cat. «Memòria 2008» ( PDF) pàg. 31. Arxivat de l'original el 29 de setembre 2010. [Consulta: 25 desembre 2010].
* ↑ «Una sentència obliga a clausurar la pedrera d'Ullà i a restaurar l'entorn natural». VilaWeb, 29-03-2010 [Consulta: 25 desembre 2010].
* ↑ VILAR, ALBERT «El jutjat clausura la pedrera del Mas Blanc d'Ullà, al Montgrí, i obliga a restaurar-la». El Punt, 10-03-2030 [Consulta: 25 desembre 2010].
# Medvéditsa (Volgograd)

* Per a altres significats, vegeu «Medvéditsa».
Medvéditsa (en rus: Медведица) és un poble de l'óblast de Volgograd, a Rússia, segons el cens del 2010 tenia 2.404 habitants. Pertany al districte de Jírnovsk.

## Referències

* ↑ Почвенная карта России
* ↑ «Минх, Александр Николаевич. Историко-географический словарь Саратовской губернии / Сост. А. Н. Минх. — Саратов, 1898—1902. — 5 т. — Прил. к Трудам Саратовской ученой архивной комиссии. Т. 1 : Южные уезды: Камышинский и Царицынский. Вып. 3 : Лит. Л — Ф / сост. А. Н. Минх; печ. под наблюд. С. А. Щеглова. — 1901. — С 557—1094 с., 17 л. к. C. 935—937». Arxivat de l'original el 2016-11-08. [Consulta: 28 setembre 2016].
# Biblioteca Nacional d'Irlanda

La Biblioteca Nacional d'Irlanda (anglès National Library of Ireland, gaèlic irlandès Leabharlann Náisiúnta na hÉireann) és una biblioteca nacional situada a Dublín, Irlanda, en una construcció dissenyada per Thomas Newenham Deane. El Ministre d'Arts, Patrimoni i Gaeltacht és el membre del Govern Irlandès responsable de la biblioteca.
L'edifici obra de Thomas Newenham Deane es va inaugurar en 1890 per albergar la col·lecció bibliogràfica de la Societat Real de Royal Dublin.
La biblioteca és una biblioteca de recerca. Té una gran quantitat de material Irlandès, o relacionat, que pot ser consultat sense càrrec; això inclou llibres, mapas, manuscrits, música, diaris, periòdics i fotografias. Inclòs en les seves col·leccions hi ha material editat de forma privada pels editors del govern.
L'Oficina Genealògica i l'Arxiu Fotogràfic Nacional estan adjunts a la biblioteca. La biblioteca alberga exposicions i un arxiu de diaris irlandesos. Està també el Centre Nacional ISSN d'Irlanda. La biblioteca també proveeix un nombre important d'altres serveis incloent genealogia.
L'edifici principal de la biblioteca és el Kildare Street, al costat de Leinster House i la secció d'arqueologia de la Museu Nacional d'Irlanda.

## Història

La Biblioteca Nacional d'Irlanda va ser establerta per la Dublin Science and Art Museum Act de 1877, que establia que la major part de les col·leccions en poder de la Royal Dublin Society s'havien d'atorgar al llavors Departament de Ciències i Arts per al benefici del públic i de la societat, i pels efectes de la llei.
Un acord de 1881 preveia que la Biblioteca podia treballar sota la supervisió del Consell dels Dotze Consellers, vuit dels quals eren nomenats per la Society i quatre pel govern. Aquest acord també conferia als consellers l'obligació de nomenar els encarregats de la BIblioteca. Aquest acord va restar vigent fins que la llibreria esdevingué una institució cultural autònoma el 2005.
Després de la fundació de l'Estat Lliure d'Irlanda en 1924-1925 la Biblioteca fou transferida al Departament d'Educació sota el qual qua romandre fins que el 1986 fou transferida al Departament d'An Taoiseach. El 1927 la Biblioteca li fou concedit l'estatut de dipòsit legal sota la Llei de Protecció de la Propietat Industrial i Comercial de 1927. El 1992 la Biblioteca fou transferida al nou Departament d'Arts, Patrimpni i Gaeltacht (ara Arts, Esport i Turisme) i el 3 de maig de 2005 esdevingué una institució cultural autònoma per la Llei d'Institucions Culturals Nacionals de 1997.

## Col·leccions

La Llibreria Nacional d'Irlanda allotja les notes personals i llibres de treball d'eminents escriptors:
* James Joyce
* William Butler Yeats
* Seamus Heaney
* Michael D. Higgins
* Colm Tóibín
* Roddy Doyle

## Vegeu també

* Thomas William Lyster, director de la biblioteca entre 1895 i 1920.

## Referències

* 1 2 3 4 5 6 Telford, Lyndsey «Seamus Heaney declutters home and donates personal notes to National Library». Irish Independent. Independent News & Media, 21-12-2011 [Consulta: 21 desembre 2011].

## Enllaços externs

* Biblioteca Nacional d'Irlanda - Lloc web oficial
# Maurici Fius i Palà

Maurici Fius i Palà (Manresa, 1864 - Manresa, 1920) fou un escriptor i polític. L'any 1905 va fundar a la ciutat el Centre d'Unió Republicana. Col·laborà en diverses publicacions comarcals; escriví poesia (com ara Cants de treball. Poesies, publicat a Manresa però sense data), novel·la i drames teatrals, com Un màrtir de Puigcerdà, L'incendi de Manresa i Vida nova. Com a advocat, es dedicà a defensar la classe obrera.

## Biografia

Fill de Josep Fius i Jovés, un obrer teixidor de vels. Als 16 anys va ingressar al Seminari de Vic. Malgrat això, va acabar anant a Barcelona a estudiar Dret. El 1883 va passar a formar part del bufet de l'advocat Valles i Ribot, el principal líder dels federals barcelonins. Aquí va aprendre política i dret. Com a periodista dirigí El Nuevo Mensajero, de Vilanova i la Geltrú, i La Redención del Pueblo (3a. època 1890) de Reus. Exercí la corresponsalia de La Voz Montañera de Santander i també per al diari La Publicidad durant les vagues de Manresa de 1890. Fou redactor del setmanari satíric Lo Torronyau que es publicava a Manresa i director d'El Eco Posibilista.

## Obres

* Espurnas : poesias amorosas (1888)
* L'Incendi de Manresa (1890)
* Un Mártir de Puigcerdá (1895)
* Lo Passa-rius (1895)
* La Lluyta per la vida (1900)
* Educación jurídica de los obreros (1908)
* Endemias de ciudad : datos sobre la viruela, tifus y tuberculosis en Manresa (1915)
* Vida nova (1915)

## Referències

* ↑ Bonvehí Castanyer,, Jordi. «El triomf de Maurici Fius i Palà». Històries Manresanes. [Consulta: 24 abril 2020].
* ↑ Rodamots
* ↑ «Maurici Fius i Palà». Gran Enciclopèdia Catalana. Barcelona: Grup Enciclopèdia Catalana.
* ↑ Duarte, Àngel. Possibilistes i federals: política i cultura republicanes a Reus (1874-1899). Reus: Associació d'Estudis Reusencs, 1992, p. 100. ISBN 8460418499.
# Memtransistor

El memtransistor (una paraula combinada de Memory Transfer Resistor) és un component electrònic passiu multiterminal experimental que es pot utilitzar en la construcció de xarxes neuronals artificials. És una combinació de la tecnologia de memristor i transistor. Aquesta tecnologia és diferent de l'enfocament 1T-1R, ja que els dispositius es fusionen en una sola entitat. Es poden incrustar diversos memristers amb un únic transistor, cosa que li permet modelar amb més precisió una neurona amb les seves múltiples connexions sinàptiques. Una xarxa neuronal produïda a partir d'aquests proporcionaria una intel·ligència artificial basada en maquinari amb una bona base.

## Aplicacions

Aquest tipus de dispositius permetrien un model de sinapsi que podria realitzar una regla d'aprenentatge, per la qual l'eficàcia sinàptica es veu alterada per les tensions aplicades als terminals del dispositiu. Un exemple d'aquesta regla d'aprenentatge és la plasticitat depenent del temps d'espiga mitjançant la qual el pes de la sinapsi, en aquest cas la conductivitat, es podria modular en funció del temps dels pics sinàptics pre i post que arriben a cada terminal. L'avantatge d'aquest enfocament respecte a dos dispositius de memòria terminal és que els protocols de lectura i escriptura tenen la possibilitat de produir-se de manera simultània i clara.

## Implementacions

Investigadors de la Northwestern University han fabricat un dispositiu de set terminals fabricat amb disulfur de molibdè (MoS 2). Un terminal controla el corrent entre els altres sis. S'ha demostrat que les característiques I_D / V_D del transistor es poden modificar fins i tot després de la fabricació. Posteriorment, els dissenys que inicialment requeririen múltiples transistors (seleccionables) es poden implementar amb un únic transistor configurable.

## Referències

* 1 2 Li, Da; Liang, Xiaogan (en anglès) Nature, 554, 7693, 22-02-2018, pàg. 472–473. Bibcode: 2018Natur.554..472L. DOI: 10.1038/d41586-018-02025-x. PMID: 29469113 [Consulta: free].
* ↑ Northwestern University. «'Memtransistor' brings world closer to brain-like computing» (en anglès). Phys.org. Science X. [Consulta: 24 març 2018].
* ↑ Wang, Brian. «Memtransistors advance neuromorphic computing» (en anglès). NextBigFuture.com, 24-02-2018. [Consulta: 24 març 2018].
* ↑ Sangwan, Vinod K.; Lee, Hong-Sub; Bergeron, Hadallia; Balla, Itamar; Beck, Megan E. «Multi-terminal memtransistors from polycrystalline monolayer molybdenum disulfide» (en anglès). Nature, 554, 7693, 01-02-2018, pàg. 500–504. DOI: 10.1038/nature25747. ISSN: 1476-4687.
# Bellicourt

Bellicourt és un municipi francès del departament de l'Aisne, als Alts de França. Forma part de la Communauté de communes du Pays du Vermandois.

## Geografia

Bellicourt es troba a la carretera RD 1044, entre Cambrai i Saint-Quentin, d'on està a 13 quilòmetres i sota el principal túnel del canal de Saint-Quentin.

## Administració

Des de 2001, l'alcalde és en Marcel Leclere.

## Demografia

* 1962: 609 habitants.
* 1975: 607 habitants.
* 1990: 664 habitants.
* 1999: 680 habitants.
* 2007: 644 habitants.
* 2008: 638 habitants.

## Llocs i monuments

* Museu del touage, instal·lat dins l'antic remolc vaixell visible a l'entrada de l'Ofici de Turisme del Vermandois. A allà mateix, un sender baixa fins al canal i permet veure l'entrada del túnel.

## Notes

* ↑ « PDF Recensement de la population de l'Aisne au 1er janvier 2008». [Consulta: 31 desembre 2010].
* ↑ «Web sobre el remolc vaixell i el seu museu». Arxivat de l'original el 2008-03-04. [Consulta: 1r març 2011].
* ↑ Web que té fotos, sense accés directe (escollir successivament dins les menús (a dalt) "communes", (a l'esquerra) "Bellicourt" després (a la dreta) "Visiter le touage de Riqueval" Arxivat 2011-02-05 a Wayback Machine..

## Enllaços externs

* Bellicourt a la web de l'Institut géographique national(francès)
* Bellicourt a la web de l'Insee Arxivat 2012-10-20 a Wayback Machine.(francès)
* Clochers.org(francès)
# Bellidoïta

La bellidoïta és un mineral de la classe dels sulfurs. Rep el seu nom d'Eleodoro Bellido Bravo, director del Servicio de Geología y Minería del Perú.

## Característiques

La bellidoïta és un sulfur de fórmula química Cu₂Se. Cristal·litza en el sistema tetragonal. És un mineral dimorf de la berzelianita. La seva duresa a l'escala de Mohs es troba entre 1,5 i 2.
Segons la classificació de Nickel-Strunz, la bellidoïta pertany a «02.BA: sulfurs metàl·lics amb proporció M:S > 1:1 (principalment 2:1) amb coure, plata i/o or», juntament amb els minerals següents: calcocita, djurleïta, geerita, roxbyita, anilita, digenita, bornita, berzelianita, athabascaïta, umangita, rickardita, weissita, acantita, mckinstryita, stromeyerita, jalpaïta, selenojalpaïta, eucairita, aguilarita, naumannita, cervel·leïta, hessita, chenguodaïta, henryita, stützita, argirodita, canfieldita, putzita, fischesserita, penzhinita, petrovskaïta, petzita, uytenbogaardtita, bezsmertnovita, bilibinskita i bogdanovita.

## Formació i jaciments

Es troba en dopòsits hidrotermals de temperatura baixa a moderada. Sol trobar-se associada a altres minerals com: umangita, siderita, klockmannita, djurleïta, digenita, calcita o berzelianita. Va ser descoberta l'any 1975 a la mina Habři, al dipòsit de Rožná, a Žďár nad Sázavou (Vysočina, Moràvia, República Txeca). També ha estat descrita als dipòsits d'or i coure de Jilongshan i de Jiguanzui, tots dos a Hubei (Xina), a la mina El Dragón (Antonio Quijarro, Bolívia), i a la mina Tumiñico (La Rioja, Argentina).

## Referències

* ↑ «Bellidoite» (en anglès). Mindat. [Consulta: 7 febrer 2016].